Meddelelse fra Kommissionen i medfør af Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav(1) som ændret ved forordning (EF) nr. 2414/2001 af 7. december 2001(2)

(2003/C 68/02)

Supplerende oplysninger, som er fremsendt til Kommissionen i overensstemmelse med artikel 5 i forordningen af 31. december 2002(3)

1. Undtagelser fra visumpligten i artikel 1, stk. 1, ifølge artikel 4, stk. 1 og 2

1.1. Følgende personkategorier fra landene i venstre kolonne er undtaget fra visumpligten:

D= indehavere af diplomatpas

S= indehavere af tjenestepas og andre officielle pas

SP= indehavere af specielle pas

>TABELPOSITION>

>TABELPOSITION>

1.2. Visumfritagelse for andre personkategorier nævnt i artikel 4

- Personale inden for civil luftfart:

Medlemsstaterne fritager i princippet sådanne personer fra visumpligten, hvis de er i besiddelse af licenser og certifikater som omhandlet i bilag 1-9 til Chicago-konventionen om international civil luftfart.

Dog opretholdes visumpligten:

- af Frankrig for besætningsmedlemmer, der er statsborgere i lande, der ikke har undertegnet Chicago-konventionen.

- Personale inden for civil skibsfart:

Medlemsstaterne kan i princippet fritage sådanne personer fra visumpligten, hvis de er i besiddelse af identitetspapirer for søfarende, udstedt i henhold til Den Internationale Arbejdsorganisations konvention nr. 108 (Genève)/IMO-konventionen af 9. april 1965 (London) om lettelse af international samfærdsel ad søvejen (FAL).

I praksis:

- i tilfælde af landlov: fritagelsen gælder for besætningsmedlemmer i overensstemmelse med ovennævnte og med punkt 6.5.2 i den fælles håndbog, undtagen i Sverige og Tyskland

- i tilfælde af transit: visumpligten opretholdes for besætningsmedlemmer i alle stater, undtagen Norge og Portugal.

Bemærkning fra Norge: Indehavere af en filippinsk "Seafarer's Identification and Record Book" og/eller et filippinsk nationalitetspas er fritaget fra visumpligt, jf. skibsfartsaftalen af 22. oktober 1999 mellem Filippinerne og Norge. Indehaveren skal forevise skriftlig bekræftelse fra rederen eller rederens repræsentant på, at indehaveren skal tiltræde en stilling på et skib i norsk havn.

- Personale inden for civil skibsfart (international flodtransport):

Rhinen:

Personalet er fritaget for visumpligt i Belgien, Tyskland, Frankrig, Luxembourg og Nederlandene, hvis de er indehavere af et rejsedokument, der bærer et tresproget stempel eller angiver, at de er bådførere på Rhinen i overensstemmelse med resolutionerne fra Den Centrale Kommission for skibsfart på Rhinen.

Donau:

Personalet er i princippet fritaget for visumpligt i Tyskland og Østrig, hvis de er indehavere af identitetskortet for bådførere på Donau, og hvis de er opført i besætningsfortegnelsen.

- Laissez-passer udstedt af internationale organisationer til deres ansatte:

Generelle bemærkninger:

Portugal: Indehavere af sådanne laissez-passer er ikke fritaget for visumpligt.

Østrig: Indehavere af privilegier og immuniteter, udstyret med et specielt identitetskort er fritaget for visumpligt.

Bemærkninger angående specielle organisationer:

FN: Indehavere af en laissez-passer er fritaget for visumpligt undtagen i Frankrig, Italien og Portugal.

Bemærkning fra Norge: Enhver dommer ved Den Internationale Domstol eller enhver tjenestemand ved denne domstols sekretariat

Nato: Indehavere af et officielt identitetskort eller tjenesterejseordre er fritaget for visumpligt.

Bemærkning fra Italien: Indehavere af en tjenesterejseordre fra Nato Hovedkvarteret er fritaget fra visumpligten uden hensyn til deres nationalitet i overensstemmelse med artikel 3 i aftalen mellem partierne i Den Nordatlantiske Traktat angående vedtægten for disse styrker, undertegnet i London den 19.6.1951, hvori de er medlemmer af Nato-styrkerne.

Bemærkning fra Norge: Ovennævnte kategoriers ægtefælle eller samlever og børn, som den pågældende har forsørgerpligt over for, er også fritaget fra visumpligt.

Andre internationale organisationer:

Danmark kræver ikke visum af indehavere af identitetskortet SHIRBRIG, Planning Element Official, udstedt af Forsvarschefen (Chief of Defence) i Danmark.

Benelux: kræver ikke visum af indehavere af en laissez-passer udstedt af Generalsekretæren for Toldsamarbejdsrådet.

2. Undtagelser fra visumpligten i artikel 1, stk. 2, ifølge artikel 4, stk. 1 og 2

Følgende personkategorier fra landene i venstre kolonne er underlagt visumpligt:

D= indehavere af diplomatpas

ACR= besætning inden for civil luftfart

S= indehavere af tjenestepas og andre officielle pas

SCR= besætning inden for civil skibsfart

>TABELPOSITION>

3. Undtagelser fra visumpligten i artikel 1, stk. 2, ifølge artikel 4, stk. 3

Personer fra landene i venstre kolonne er underlagt visumpligt, hvis de har lønnet beskæftigelse under deres ophold.

ECO= lønnet beskæftigelse

>TABELPOSITION>

>TABELPOSITION>

4. Foranstaltninger efter forordningens artikel 3, andet led

Konventionsflygtninge og statsløse er undtaget fra visumpligten, hvis de opholder sig lovligt i et af de lande eller territoriale enheder, der er opført i venstre kolonne, og hvis de er i besiddelse af et rejsedokument udstedt af landets eller den territoriale enheds kompetente myndigheder.

R= flygtning

A= statsløs

>TABELPOSITION>

>TABELPOSITION>

Oplysninger, der ikke er obligatoriske i henhold til artikel 5 i forordning (EF) nr. 539/2001, men som gives til orientering

(Situationen med hensyn til de supplerende oplysninger, der er indgivet til Kommissionen)

Den særlige situation for personer, hvis nationalitetsforhold afhænger af et tilhørsforhold til de britiske oversøiske territorier, og som af én eller flere medlemsstater er underkastet visumpligt((NB: "British Overseas Territories Act 2002", der trådte i kraft den 21.5.2002, medførte vigtige ændringer i de oversøiske territoriers status og i spørgsmål vedrørende nationalitetsforhold i henhold til britisk ret for personer, der er berørt heraf.))

>TABELPOSITION>

(1) EFT L 81 af 21.3.2001, s. 1

(2) EFT L 327 af 12.12.2001, s. 1.

(3) Ifølge artikel 1 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, og uden at det berører protokollens artikel 4, gælder bestemmelserne i forordning (EF) nr. 539/2001 hverken for Irland eller Det Forenede Kongerige.